Մենք ստեղծել ենք ընտրությունների վերահսկման բազմաշերտ մեխանիզմներ, որպեսզի իրականությունը մոտեցնենք կատարյալ արդարին, բայց երբեք դրանք չեն համընկնելու: Այս մասին այսօր՝ հոկտեմբերի 22-ին, ԱԺ արտահերթ նիստում Ընտրական օրենսգրքի փոփոխությունները քննարկելու ժամանակ հայտարարեց Արդարադատության նախարարի պաշտոնակատար Արտակ Զեյնալյանը՝ անդրադառնալով «Ծառուկյան» խմբակցության պատգամավոր Տիգրան Ուրիխանյանի դիտարկմանը, որ ընտրական հանձնաժողովում շարունակում են մնալ ՀՀԿ-ի նշանակած անձինք, որոնք նախորդ ընտրություններում կեղծիքներ են իրականացրել: